Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 596/11/8803	Košice II, 27.2.2012
EEČ : 2-64-29-2012

U Z N E S E N I E

Trestná vec:	obvinený XXXXX  
Prečin:	ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Košice II
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
1.	Obvinený vyhlasuje, že spáchal skutok, ktorý je predmetom tohto trestného stíhania

2.	Obvinený XXXXX dňa XXXXX zložil na účet Krajskej prokuratúry sumu 100.-€. Z uvedenej sumy určenej na všeobecne prospešné účely  patrí štátu na peňažnú pomoc  obetiam trestnej činnosti 50% a ďalších 50 % so súhlasom poškodenej, obvinený určil Obecnému úradu Ruská Bystrá, č, účtu 4263120002/5600.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX - sidlisko KVP pod spisovou značkou XXXXX

Skutková veta: 
V trestnej veci vedenej proti obvinenému XXXXX pre prečin ublíženia na zdraví podľa § 156 ods. 1 Trestného zákona, ktorého sa dopustil na tom skutkovom základe, že v Košiciach, na chodníku na ul. XXXXX pred obytným domom číslo 15 dňa 5.9.2011 asi o 21.30 hod fyzicky napadol poškodenú XXXXX a to tak, že ju dlaňou pravej ruky udrel do  oblasti tváre dôsledku čoho narazila do brány, čím jej takto spôsobil otras mozgu ľahkého stupňa, otvorenú trieštivú zlomeninu nosa a podvrtnutie krčenej chrbtice s dobou liečenia  do 21 dní

Odôvodnenie: 
Uznesením povereného príslušníka PZ Obvodné oddelenie XXXXX - Sídlisko KVP, sp. zn.: ORP - XXXXX z XXXXX bolo podľa § 199 ods. 1 Trestného poriadku začaté trestné stíhanie a súčasne podľa § 206 ods. 1 Trestného poriadku vznesené obvinenie XXXXX pre prečin ublíženia na zdraví podľa § 156 ods. 1 Trestného zákona na tom skutkovom základe ako je to uvedené vo výrokovej časti tohto uznesenia.

	Preskúmaním na vec sa vzťahujúceho spisového materiálu som zistila, že v predmetnej trestnej veci sa koná o prečine ublíženia n a zdraví podľa § 156 ods. 1 Trestného zákona, za ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku, teda päť rokov.

	Obvinený a poškodená vyslovili súhlas s uzavretím zmieru. Obvinený XXXXX slobodne, vážne a  určito vyhlásil, že spáchal skutok, pre ktorý je stíhaný , ospravedlnil sa poškodenej, oľutoval svoje konania a sľúbil, že sa podobného skutku už nedopustia.

	Poškodená súhlasila so zmierom a vyhlásila, že nežiada úhradu škody za ublíženie na zdraví od obvineného, postačuje jej iba ospravedlnenie a uistenie, že v budúcnosti sa podobného skutku voči jej osobe už nedopustí. Iné pohľadávky na obvineného nemá.

Obvinený zložil na účet Krajskej prokuratúry   čiastku vo výške 1.00.- eúr .  Z uvedenej sumy určenej na všeobecne prospešné účely  patrí štátu na peňažnú pomoc  obetiam trestnej činnosti 50% a ďalších 50 % so súhlasom poškodenej, obvinený určil Obecnému úradu Ruská Bystrá, č, účtu 4263120002/5600.

	Vzhľadom na vyššie uvedené skutočnosti som dospela k záveru, že sú splnené podmienky na to, aby v danej veci mohol byť schválený zmier a bolo zastavené trestné stíhanie proti obvinenému, a to aj s poukazom na povahu a závažnosť spáchaného činu, na mieru akou bol trestným činom dotknutý verejný záujem   , na osobu obvineného, na jeho majetkové pomery a teda takýto spôsob rozhodnutia je dostačujúci z hľadiska naplnenia účelu Trestného zákona a Trestného poriadku.

	Preto som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Bernátová
prokurátorka